
	[bookmark: nev]NYULAS KATALIN
Pénzügy- számvitel
BA, 5. félév
Zsigmond Király Főiskola

	






Témavezető:
	Dr. Tóth József
főiskolai tanár, ZSKF




A javadalmazási politika szabályozása és megjelenése Európa Top 10 bankja esetében, 2013-ban

Kulcsszavak: javadalmazás;szabályozás
A kutatásom elsődleges célja a javadalmazási politika alakulása volt, Európa Top 10 bankja esetében, 2013-ban. Azt feltételeztem, hogy a kompenzációs politika nem eléggé meghatározott, a stratégiailag jelentős pénzügyi intézményeknél. A vizsgálat célja hogy ellenőrizze ezt a hipotézist.
A piaci szereplők körülbelül 80 százaléka azt állította, hogy a 2007-es válság egyik fő oka a nem megfelelő javadalmazási rendszerek alkalmazása volt. Következésképpen ezeket a politikákat, mint a CRR / CRD IV, Pénzügyi Stabilitási Tanács elveit és normáit, meg kellett változtatni. Többek között a halasztásra vonatkozó előírások és a változó összetevő aránya a fix összetevővel szemben.
Miután megvizsgáltam a 10 hitelintézet javadalmazását, arra jutottam, hogy ha betartják a szigorúbb előírásokat, a kompenzáció előnyükre fog változni. Továbbá elősegíti a hosszú távú teljesítmény kialakulását.
Végsősoron összehasonlítottam a 2013-as eredményeket a 2009-kel. Számos esetben a javadalmazás összege megnőtt, de néhány bank esetében még 2013ban sem fizették a teljesítmény alapú ösztönzők közül legalább az egyiket. Ez általában a hosszú távú ösztönző volt.
Az adózás előtti eredmény általában többszörösére növekedett, néhány kivételtől eltekintve. Összehasonlítottam az arányaikat is, és ebből kiderült, hogy 2013-ban az adózás előtti eredményből a javadalmazásra fordított összeg értéke csökkent 2009-hez képest.
A hipotézisem bebizonyosodott, sok esetben a szigorúbb javadalmazási politika és más szabályozások következtében, növekedett az adózás előtti eredmény.



